Pic

Pic (badiot: Piz) ie n crëp y na mont te la Dolomites che ie aut 2.363 m y pusiziunà a mesa Gherdëina danter i chemuns de Urtijëi y Santa Cristina.

 Geografia 
miniatura|left|alt=Pic dala pert sud-urient udù da Ciampinëi.|Pic dala pert sud-urient udù da Ciampinëi.Pic ie n crëp a forma de piramida. La pert a uzidënt tl chemun de Urtijëi ie la plu ërta cun saisom la peles de Pic y fina ju cun roes tla Gran Val di Tuei. Da pert de sud iel na gran tëmpla che fina ora tla mont de Sëurasas. Dessot a urient di banc de Sëurasas ie l Sas Pecol cunesciù dai arpizadëures per se alenéWalter Prinoth: Cumpanies de corda che ne ie nia plu. Calënder de Gherdëina  2003, pl. 133..  
Dl viëres de urient ie saisom trëi crëps: Sas dla Crujëta, Sas de Pic y Sas dla Crujëta. Plu  in ju, dl viëres sud-urient ie la gran Smueia da Insom. Dl viëres de nord y dl viëres dl jëuf de Cuca va Pic inant tla Cansla dla Ciarità , tla pastures dla Ciarità y dl viëres nord-urient tl Bosch dla Vacëia.

Sun Pic pol suzeder nce de udëi vel catoresK.L. (Kostner Luis): Ann de ciacia 1956/57. Calënder de Gherdëina 1958. pl. 90.

 Troies 
Da Urtijëi mëina l troi N. 6 tres Sacun, Balest, Plan da Roles y Sëurasas sun piza de Pic. Dala piza dl viëres de nord porta l troi N. 6, passan sula Cansla dla Ciarità, sun Cuca y Secëda. 
Da Santa Cristina sul troi N. 20 fina  sun Sëurasas y pona l troi N. 6.

 Archeologia 
Bele tl instà dl 1978 à Janmatie y Gilo Moroder abinà sun Pic tiera de cultura foscia cun scaies de ceramica. Tl 1984 à Franco Prinoth giatà lessù, daujin ala scultura de lën de Siegfried Moroder, i toc de na pitia urna de ceramica foscia dl Tëmp dl Fier mesan (600-400 dan C.) y na man plëina de osc de tieres brujei. Chësc lascia pensé a na luegia per sacrifizies de cult.Reimo Lunz: Storia dla scuviertes archeologiches te Gherdëina. Calënder de Gherdëina 2004, pl. 42.. 

 Scultures 
Tl 1973 à l scultëur de Urtijëi Siegfried Moroder metù sun Pic l lëur “Ressurezion” brujà dal tëuneSiegfried Moroder, scultëur y artist1911 - 1989. Calënder de Gherdëina 1991, 55..
miniatura|alt=Crist dla Cansla dla Ciarità.|Crist dla Cansla dla Ciarità.

Sun la Cansa dla Ciarità, sun la pert a nord de Pic, ie n crist ziplà y metù su da Harald Schmalzl l'ann 1993, benedì l 19 de setëmber dl 1993. La crëusc ie auta 4,60 metri y 1 Crist de zirm ie de 2,10 metri.Karlheinz Mureda: Crist sun piza dl pra dla Ciarità. Calënder de Gherdëina 1994, pl. 44-45..

Pic ie la sëula luegia te Gherdëina ulache n vëija ju i trëi luesc dla valeda. Per i sessant’ani dia Lia da Mont ie unì metú sun Pic na scultura de Walter Pancheri. L se trata de n ciuch de zirm de Resciesa cun cater reliefs cun i sanc prutetëures di luesc de Gherdëina: S. Durich, S. Cristina y la Madona per Sëlva. Sun una na pert ie mo S. Bernard patron de chi che va da mont suSofia Stuflesser y Claudia Urthaler: Cronica 2014-2015.  Calënder de Gherdëina 2016 pl. 255..

 Levines 
Sun Pic ie states ence n valguna tragedies de jëuni ruei sota la levines.
Giuani Rifesser da Stufan ie ruà sota na levina a ji via per i Tuei  tl 1941Runggaldier: N Lecort a bera Batista Vinatzer de Val. Calënder de Gherdëina 1995,pl. 109..  
Ai 3 de fauré dl 2013 ie l jëun de 15 ani Manuel Moroder de Urtijëi ruà sota na levina a traversé l parëi de uzidënt de Pic. L ie stat giavà ora dla levina 500 m. plu njù sënza che n l à pedù salvéAaron Moroder: Manuel Moroder, n lecort. Calënder de Gherdëina 2014, pl. 205-206..

 Smueies 
L inviern 1916/191717 vën cunscidrà danter chëi cun la majera neveres te Gherdëina. Ai 14 de mei dl 1917, da mesa la doi daduman, dessot al crëp de Pic, sot a Piza Cuecena se ova destacà per l prim iede la smueia sot a Pic ju. Doi frabicac y n tublà fova unic suplìi da na smueia de sasc, boa y nëif. La smueia ova suplì defin l frabicat de Domulin ulache l fova cater turnadëces y n mulin sotite, ma per fertuna deguni fova iló a lauré. La smueia fova nce passeda danter cësa y tublà da Insom.

Do che l ova scialdi nevët tl 1950/1951 se destacova la smueia da Insom mo n iede ai 20 de merz dl 1951 n Vënderdi Sant, n pue’ do mesanuet.
L ruf de sasc, mauta y dlacions se muvova inant mé plan, cun gran gran forza zaròvel pea dut cie che ti stajova te mespies. N Sada Santa univa po l ruf de sasc da La Longia or. Mauta y dlacions se muvova inant mé plan ma cun gran gran forza zaròvi pea dutL vën la levina. Calënder de Gherdëina 1952, pl. 66-73, foto sun plata 64.Sabine Piazza, traduzion Milva Mussner: La smueies da Insom dl 1917 y 1951  Calënder de Gherdëina 2018, pl. 127-135.Demetz: La smueia da Insom (poejia). Calënder de Gherdëina 1957, pl. 72.. 

 Curiosum 
Pic vën numinà tla ciantia “Gherdëina Gherdëina” de Leo Runggaldier che ie urmei deventeda “inn de Gherdëina”.
 Notes 

 Bibliografia 
 Josef Kostner, Gilo Prugger: Planta danter i ruves de Cuecenes y Ncisles. Calënder de Gherdëina 1967, Union di Ladins, Urtijëi 1966, p. 93.
 Sabine Piazza: 1917 - La smueia da Insom. Die Mure von Insom. La frana da Insom. S. Cristina : Cunsëi de furmazion de S. Cristina, 2017.
 Edgar Moroder: Njonta al liber "Die Moroder" 1980. Moroderfamily.com pdf online, pl. 128-130
 Herwig Prinoth: Ciuldì ieles’a perdrët unides ju la smueies de Pic?- La smueies da Insom dl 1917 y 1951. Calënder de Gherdëina  2018, pl. 127.
 Sofia Stuflesser: La ciantia “Gherdëina Gherdëina” de Leo Runggaldier da Furdenan. Calënder de Gherdëina  2019, 113-116.

Pic
Pic
Pic